

**Петропавл қаласында автотұрақтар (паркингтер) санаттарын белгілеу және автотұрақтар (паркингтер) үшін орналасқан жерлерге базалық салық ставкаларын ұлғайту туралы**

Солтүстік Қазақстан облысы Петропавл қалалық мәслихатының 2019 жылғы 29 наурыздағы № 2 шешімі. Солтүстік Қазақстан облысының Әділет департаментінде 2019 жылғы 4 сәуірде № 5313 болып тіркелді

      Қазақстан Республикасының 2017 жылғы 25 желтоқсандағы "Салық және бюджетке төленетін басқа да міндетті төлемдер туралы" Салық кодексі 509-бабының 3-тармағына, Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6-бабына, Қазақстан Республикасының 2016 жылғы 06 сәуірдегі "Құқықтық актілер туралы" Заңының 27-бабына сәйкес Петропавл қалалық мәслихаты ШЕШІМ ҚАБЫЛДАДЫ:

      1. Автотұрақтардың (паркингтердің) санаттары осы шешімнің 1-қосымшасына сәйкес белгіленсін.

      2. Автотұрақтар (паркингтердің) санатына қарай автотұрақтар (паркингтер) орналасқан елді мекендердің жерлері үшін базалық салық мөлшерлемелерінің мөлшері осы шешімнің 2-қосымшасына сәйкес ұлғайтылсын.

      3. Солтүстік Қазақстан облысы Петропавл қалалық мәслихатының "Петропавл қаласының жерлерінде орналасқан және автотұрақтар (паркингтер) үшін бөлінген жер учаскелеріне салынатын салық ставкалары туралы" 2011 жылғы 29 наурыздағы № 3 шешімнің күші жойылды деп танылсын (2011 жылғы 12 мамырдағы "Все будет хорошо", 2010 жылғы 13 мамырдағы "Қызылжар Нұры" газеттерінде жарияланған, Нормативтік құқықтық актілерді мемлекеттік тіркеу тізілімінде № 13-1-194 болып тіркелген).

      4. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Петропавл қалалық*  *мәслихат сессиясының*  *төрағасы*  *Петропавл қалалық*  *мәслихатының хатшысы* | *А. Бердағұлов* |

|  |  |
| --- | --- |
|  | 2019 жылғы "29" наурыздағы № 2 Петропавл қалалық мәслихатының шешіміне № 1 қосымша |

**Автотұрақтар (паркингтер) санаттары**

|  |  |  |
| --- | --- | --- |
| № р/р | Автотұрақтар (паркингтер) тұрпаттары | Санаттары |
| 1 | Ашық тұрпаттағы автотұрақтар (паркингтер) | 1 санатты |
| 2 | Жабық тұрпаттағы автотұрақтар (паркингтер) | 2 санатты |

|  |  |
| --- | --- |
|  | 2019 жылғы "29" наурыздағы № 2 Петропавл қалалық мәслихатының шешіміне № 2 қосымша |

**Автотұрақтардың (паркингтердің) санатына қарай автотұрақтар (паркингтер) орналасқан елді мекендердегі жерлерге базалық салық мөлшерлемелерін ұлғайту**

|  |  |  |  |
| --- | --- | --- | --- |
| № р/р | Автотұрақтар (паркингтер) тұрпаттары | Автотұрақтар (паркингтер) үшін бөлінген жерлерге базалық салық ставкалары, теңге | Базалық ставкаларды ұлғайту |
| 1 | 1 санатты | 5,79 | он есе |
| 2 | 2 санатты | 5,79 | бес есе |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК